b'\n_START_ARTICLE_\nEva Ree\n_START_PARAGRAPH_\nEva Olga Ree Hinrichsen f. Ree Jensen (30. august 1920 i Esbjerg \xe2\x80\x93 21. juni 2009) var en dansk journalist, redakt\xc3\xb8r og politiker._NEWLINE_Ree, der var datter af redakt\xc3\xb8r Knud Ree, blev efter studentereksamen uddanent journalist fra dagbladet Vestkysten. Senere blev hun ansat ved Berlingske Aftenavis og i 1945 til B.T.. Senere kom hun til DR som den f\xc3\xb8rste kvindelige journalist nogensinde. Hun blev programredakt\xc3\xb8r i aktualitets- og oplysningsafdelingen i 1961. I 1964 blev hun programredakt\xc3\xb8r og chef for P3. Fra 1974 til 1984 var hun programredakt\xc3\xb8r i nyheds- og aktualitetsafdelingen og redakt\xc3\xb8r for indvandrerstoffet. Hun forlod DR i 1994._NEWLINE_Eva Ree havde desuden en politisk karriere. Hun var folketingsmedlem fra 1966 til 1971, valgt for partiet Venstre. Hun markerede sig bl.a. som modstander af Danmarks NATO-medlemskab og var ivrig tilh\xc3\xa6nger af at neds\xc3\xa6tte valgretsalderen til 18 \xc3\xa5r.'